న్యూఢిల్లీ: మనసులో ఉన్నది ఉన్నట్టు మాట్లాడడం బాలీవుడ్ హీరో అక్షయ్ కుమార్ ప్రత్యేకత. తోటి పౌరులు సంక్షోభంలో ఉన్నట్టు తెలిస్తే చాలు...  తానున్నానంటూ తోచిన సాయంతో వాలిపోవడం ఆయన నైజం. తాజాగా ట్విటర్లో ఈ సూపర్ స్టార్ విడుదల చేసిన ఓ వీడియో నెటిజన్ల మనసు దోచుకుంటోంది. బహిరంగ మల విసర్జనపై ప్రజల్లో అవగాహన.. మన దేశంలోని అతిపెద్ద సమస్యల్లో ఇది ఒకటిగా ఎలా నిలిచిందన్న విషయాలను ఈ వీడియోలో ప్రస్తావించాడు. ఇది తన తదుపరి సినిమా ప్రమోషన్ కోసం కాదనీ.. తాను షూటింగ్ సందర్భంగా తెలుసుకున్న విషయాలు తనను కదిలించాయని అక్షయ్ పేర్కొన్నాడు. ‘‘దేశంలోని సగానికి పైగా ప్రజలు (54 శాతం)... ప్రత్యేకించి మహిళలకు మరుగుదొడ్లు అందుబాటులో లేవు. దీంతో వారంతా బహిరంగ విసర్జనకు వెళ్లాల్సి వస్తోంది. మరీ దారుణమైన సంగతేంటంటే... పగలు వెలుతురు వస్తే బయటికి వెళ్లలేక... తెల్లవారుజామునే ఇళ్లలో నుంచి బయటికి వచ్చి అడవుల్లోనూ, పొలాల్లోనూ విసర్జన చేస్తున్నారు. అత్యంత దుర్భరమైన పరిస్థితుల మధ్య మరికొందరు ముసుగులు వేసుకుని బయటికి వెళుతున్నారు. దీంతో అనేకమంది రోగాల బారిన పడడం మళ్లీ వాటి నివారణ కోసం మందులు వాడడం చేయాల్సి వస్తోంది. చిన్నపిల్లలు అనారోగ్యం పాలై చనిపోతున్నారు. కిచెన్ రూమ్లు, బెడ్రూమ్ల మాదిరిగానే ఇంట్లో టాయిలెట్లు కూడా ముఖ్యమని వారికి తెలియడం లేదు. తెలిసినా కట్టుకునే స్తోమత చాలామందికి లేదు. టాయిలెట్లు నిర్మించడం ద్వారా ఈ పరిస్థితిని మనం మార్చలేమా?’’ అని అక్షయ్ ప్రశ్నించాడు.  గత సంవత్సర కాలంగా కేంద్ర ప్రభుత్వం 10 లక్షల టాయిలెట్లు నిర్మించిందని... కాని దురదృష్టవశాత్తూ అవగాహన లేమి కారణంగా కొందరు ప్రజలు వాటిని వినియోగించడంలేదని పేర్కొన్నాడు. ‘‘వారిలో అవగాహన కల్పించే బాధ్యత కేవలం ప్రభుత్వానిదే అని మనం చేతులు దులుపుకోవడానికి లేదు.. అసలు ప్రభుత్వ చర్యల కోసం మాత్రమే ఎందుకు ఎదురుచూస్తారో నాకు ఇప్పటికీ అర్థంకాదు’’ అని అక్షయ్ అభిప్రాయం వ్యక్తం చేశాడు.తన మాటల్లో మరో ముఖ్యమైన విషయం కూడా అక్షయ్ షేర్ చేసుకున్నాడు... ‘‘మతం పేరిట మనం ఇచ్చే విరాళాల్లో... పది శాతం పేదల కోసం కేటాయించాలి. ప్రజల జీవన పరిమాణాన్ని పెంచేలా ఈ నిధులతో టాయిలెట్లు నిర్మించి ఇవ్వాలి...’’ అని పేర్కొన్నాడు. ప్రజలు తమ ఆలోచనా విధానాన్ని మార్చుకుని ముందు తమ ఇల్లు శుభ్రంగా ఉంచుకునేలా... ప్రతి ఒక్కరూ మంచి ఆరోగ్యంతో ఉండేలా చూసుకోవాలన్నాడు. తద్వారా మాత్రమే స్వచ్ఛ భారత్ వంటి కలలు నిజ రూపం దాల్చుతాయని పేర్కొన్నాడు.
newdhilly: manasulo unnadi unnattu matladadam balivud heero akshay kumar pratyekata. thoti pourulu sankshobhamlo unnattu teliste chaalu...  taanunnaanantuu thochina saayamtho valipovadam aayana naijam. taajaagaa twiterlo ee super star vidudala chesina oo veedio netijanla manasu dochukuntondi. bahiranga mala visarjanapai prajallo avagaahana.. mana desamloni atipedda samasyallo idhi okatigaa ela nilichindanna vishayaalanu ee veediyolo prastaavinchaadu. idhi tana tadupari sinima pramoshan kosam kaadanii.. taanu shooting sandarbhamgaa telusukunna vishayaalu tananu kadilinchaayani akshay perkonnadu. ‘‘desamloni sagaaniki paiga prajalu (54 saatam)... pratyekinchi mahilalaku marugudodlu andubaatulo levu. deentho vaarantaa bahiranga visarjanaku vellalsi vastondi. mari daarunamaina sangatentante... pagalu veluturu vaste bayatiki vellaleka... tellavaarujaamune illalo nunchi bayatiki vachi adavulloonuu, polaalloonuu visarjana chestunnaru. atyanta durbharamaina paristhitula madhya marikondaru musugulu vesukuni bayatiki velutunnaaru. deentho anekamandi rogala baarina padadam malli vaati nivaarana kosam mandulu vaadadam cheyalsi vastondi. chinnapillalu anarogyam paalai chanipotunnaru. kichen roomlu, bedroomla maadirigaane intlo toiletlu kuudaa mukhyamani vaariki teliyadam ledu. telisina kattukune stomata chaalaamandiki ledu. toiletlu nirminchadam dwara ee paristhitini manam marchalema?’’ ani akshay prasninchaadu.  gatha samvatsara kaalamgaa kendra prabhutvam 10 lakshala toiletlu nirminchindani... kaani duradrushtavasaattuu avagaahana lemi kaaranamgaa kondaru prajalu vaatini viniyoginchadamledani perkonnadu. ‘‘vaarilo avagaahana kalpinche baadhyata kevalam prabhutvaanide ani manam chetulu dulupukovadaaniki ledu.. asalu prabhutva charyala kosam matrame enduku eduruchustaro naaku ippatikee ardhamkaadu’’ ani akshay abhiprayam vyaktam cheshaadu.tana maatallo maro mukhyamaina vishayam kuudaa akshay share chesukunnadu... ‘‘matham paerita manam iche viraalaallo... padi saatam pedala kosam ketayinchali. prajala jeevana parimaanaanni penchela ee nidhulatho toiletlu nirminchi ivvali...’’ ani perkonnadu. prajalu tama alochana vidhaanaanni maarchukuni mundu tama illu subhramgaa unchukunela... prati okkaruu manchi aarogyamtho undela chusukovalannadu. tadwara matrame swachcha bharat vanti kalalu nija roopam daalchutaayani perkonnadu.